Meteorologerne har sagt det i et par dage. Onsdag bliver ugens helt store badedag. Og meget tyder på, at tirsdag bliver en fin opvarmning til den. Selvom dagen er starter overskyet i det nordjyske, så kommer der ud på eftermiddagen opklaring de fleste steder. Temperaturen ligger i store dele af landsdelen omkring de 19 grader. Ud på aftenen forsvinder skyerne så helt. Aftensolen kigger frem og med temperaturer omkring de 16-18 grader, kan det blive til en nogenlunde sommeraften på de nordjyske terrasser, inden den forhåbentligt helt store sommerdag skinner ned over Nordjylland onsdag.

Referat:
Det starter skyet, men ud på eftermiddagen kommer der opklaring i det meste af Nordjylland.